Boxe pieds-poings

Le termino comprehensive boxe pieds-poings ("boxa pedes-pugnos") designa in francese un gruppo de sportes de combatto que son practicate con guantos pugilistic in un ring (o sur un matta). Illos pertine al categoria de boxa sportive. Le boxatores usa, secundo le regulation, le technicas de combatto: le technicas de gamba (colpos de pede e colpos de genu), le technicas de bracio (colpos de pugno e colpos de cubito) e le technicas de jectar. 

Inter le plus note sportes de combatto in le senso mentionate il habe: 
 le disciplinas american (boxa american) sub tres principal formas: 
 full contact karate sin colpos de pede sub le cinctura, 
 kick-boxing con colpos de pede circular in le femores o kick-boxing american, 
 e semicontacto o combattos in le punctos (point fighting), un classe de karate con guantos e pantoflas in scuma, 
 boxa francese (savate), etiam appellate Savate-Boxe Française, 
 kick-boxing japonese: kick-boxing con colpos de genu directe, colpos de pede circular in le femores (low kick), e con pauc prisas de lucta,
 duo generes de boxa, ubi quasi toto es permittite, boxa burmese (lethwei) e boxa thailandese (muay thai). 

 Ligamines externe 
  Pagina francese de boxe pieds-poings.

Categoria:Artes martial